Tere tulemast vaatama Hillsong televisiooni.
Mul on hea meel edastada teile elumuutvat sõnumit Jumala Sõnast.
Ma palvetan, et see jutlus puudutaks meid täna erilisel viisil.
Kasvasin üles sotsiaalameti poolt jagatud ühiselamu rajoonis.
Elati seal nii nagu osati. Alkoholi ja narkootikumide tarvitamine
oli seal igapäevane tegevus. Öeldakse ju, et selline nagu su
ümbruskond on, selliseks muutud ka ise. Kui ma olin 16, pettis isa
mu ema. See murdis mu. Ma olen alati tajunud, et Jumal
on olemas. Ometigi ma kahtlesin Temas kõige selle tõttu, mis
mu elus toimus. See kõik viis selleni, et hakkasin alkoholi
tarbima. See viis selleni, et mu ema, kes ei tundnud Jumalat palus
mul kirikusse minna. Kui kirikusse läksin nägin seal
omavanuseid noori, kes ülistasid Jumalat kogu südamest.
Tahtsin, et ka minu elu oleks selline.
Kaks noortepastorit võtsid mu oma hoole alla.
Silmnähtav muutus minus on, et ma ei lähe enam kaasa selle
ümbruskonnaga, kus elan. Sain jõudu vastu seista vanadele
harjumustele. Jumal on mind õnnistanud ja andnud
võimaluse rääkida koolides omavanustele noortele.
Eelmisel nädalal Hillsong televisioonis:
Kui tavalised inimesed otsustavad olla rõõmsad siis juhtuvad
erakordsed asjad. Kui inimesed õpivad naerma ja rõõmu tundma
Issandas. Usun, et kui mõistad rõõmus olemise tähtsust oma elus
suudame olla tugevad kehas, hinges ja vaimus.
Elus on nii rõõmu kui kurbust. Tihti on just argipäeva olukorrad
need, mis takistavad olla meil rõõmsad. Uskudes tavaolukordades
erakordse sündimisse. See nõuab usku Jumala Sõnasse.
Täna saates:
Luuka 10 räägib Jeesuse rõõmust Pühas Vaimus "Selsamal tunnil Ta
rõõmustas Pühas Vaimus". Selline rõõm on midagi sügavamat.
See on rõõm, mida on raske mõista aga mitte võimatu omada.
Sõnaotseses mõttes tähendab see rõõmust hüppamist.
Sellise rõõmu omamine kujutab endast kindlat otsust
tahta olla õnnelik olenemata ümbritsevast olukorrast.
Jeesus langetas sellise otsuse. Jeesus tegi seda rõõmu pärast,
mida Ta nägi, õpetab Piibel.
Täpselt sama rõõm Vaimus on ka meie päralt. Seda siis kui valime
olla rõõmsad. Nii valime kaitsta oma elu selle eest, kes üritab
meid röövida. Vanas Testamendis on sõna rõõmustama heebrea keeles
tõlkes "Rõõmust hüppama". Piiblis on öeldud, et Kuningas
Taavet lausa keerles metsikult õnnest Issanda ees.
Nelja asja pead sa oma südameasjaks võtma, kui soovid olla rõõmus.
Esmalt peame kontrollima oma mõtlemist. Mõlemad,
nii Vana kui Uus Testament räägib rõõmsast südamest.
Jeesuse rääkis tähendamissõna kadunud pojast.
Selles loos ütles isa, et on hea, kui me oleme rõõmsad.
Kadunud poja vend oli valinud mitte olla rõõmus oma isa kojas.
Tema päralt oli kõik, mis ta isal oli. Ometigi ta valis mitte sellest
osa võtta. See oli tema mõtlemise viis. Seda oleks tulnud muuta.
Uuendades oma mõtlemist Jumala Sõna abil ei lase me
endid muganduda selle maailmaga. Me ei lase siis argipäevastel
olukordadel endast võitu saada.
Esimene ilming sellest, et vaenlane püüab röövida su rõõmu on see, kui
kaotad võime unistada."Kui Issand tõi meid tagasi Siioni vangipõlvest
olime me nagu need, kes julgesid unistada."
Otsusta olla julge Issandas ja vali see hea osa!
Apostlite tegudes 26:2 räägib Paulus Agrippale. "Ma mõtlen end õnnelikuks".
Me võime ennast mõtelda vihaseks. Niisamuti võime valida olla
ägestunud ja rahutud. Selline olek omakorda paneb meid pidevalt
vahetama töökohti, kogudust. See kord kui Paulus langetas
sellise valiku ei olnud see lihtne. Tol hetkel oli ta süüpingis.
Meie endi valida jääb kuidas me ümbritsevale reageerime.
Olen ma rääkinud teile kuidas ma pidin olukorda muutva valiku
langetama? See oli palju aastaid tagasi kui peatusin New S. Wales'i
kiriku pastori peres. Olin eeloleva pühapäeva külaliskõneleja.
Mind võeti kenasti vastu. Külalistetuba oli korralik.
Ometigi ei tunne me end võõras kohas mitte päris nii nagu kodus.
Pelgame kasutada liiga kaua vannituba ja kindasti ei käi me
aluspesus külas olles ringi. Otsustasin vara tõusta ja
vannituba kasutada, et kedagi mitte segada. Dušši all olles käisin
mõttes läbi kõik tähtsamad punktid oma ettevalmistatud jutlusest.
Kui rätikut hakkasin otsima, meenus mulle, et olin jätnud ta oma tuppa.
Teadsin, et minu tuba asus sama koridori otsas. Mõtlesin,
et kui kiiresti lippan, siis ei tohiks mind keegi märgata.
Vannitoa uksel tilkudes seistes, käes riidepuul rippuv ülikond,
langetasin otsuse, et jooksen tuppa, kuhu olin rätiku jätnud.
Just sel hetkel, kui olin saavutanud tippkiiruse koridori keskel, nägin
kuidas kõrvatoa uks vaikselt avanes. Mul oli 2 valikut.
Kas joosta lõpuni või pöörata ümber. Otsustasin ümber pöörata.
Seda üleni märjana ja puitpõrandal. Käis suur põnts ja seal ma olin.
Suur mees ja kägaras maas. Suurest häbist ei julgenud ma pead
tõsta. Kuulsin vaid, et uks, mis enne vaikselt avanes, sulgus nüüd
sama vaikselt. Ma ei tea, mida nad nägid või mis neil nägemata jäi.
Ainus, mida tean oli, et tund hiljem sõime me kõik vaikides hommikust.
Ma pole seda lugu rääkinud mitte kellelegi üle 20 aasta.
Me võime ennast mõelda jamasse ja me võime mõelda end jamast välja.
Paulus aga ütleb:"Ma mõtlen ennast õnnelikuks." Selline mõtlemine on
vastutustundlik ja mõtlemist muutev viis. Sellest saab sinu vaim
tugevust. Kadunud poja vend aga ei muutnud oma mõtlemist.
Kadunud poeg eksles kaugel kuid on kirjas, et ta tuli õigele
mõistmisele. Vanem vend oli lähemal oma isale aga samas kaugemal isa
õnnistusest. Lastes oma mõtlemisel nii lüüa saada, et me ei
oskagi enam rõõmu tunda ja me ei saagi osa õnnistusest.
Ainult Jumala Sõna saab meie mõtlemist muuta.
Uuenda oma unistust Jeesuses Kristuses. Kui Issand tõi rahva
tagasi vangipõlvest, hakkas rahvas meenutama kõike seda head, mida
Issand oli neile teinud. Nende suud täitusid naeruga. Teiseks võta
käsile oma suu. Kas sinu suust tuleb naer või allaandmishüüd?
On olemas kahte sorti naermist. Esimene on millegi või kellegi üle
ja teine on lihtsast õnnest. Kes naerab viimasena sinu elus?
Kas vaenlane, kes sul õnne on röövinud või sina ise?
Kui oleme ümbritsetud õigete inimestega ja kui kasvame
vaimus siis oleme võimelised kontrollima oma mõtlemist.
Ilma selleta on meie naer tühi.
Jumala Sõnas on kirjas, et nii meie suu kui ka meie süda on
täidetud Tema sõnaga.
Õigete inimeste suu on nagu elupuu. Tihti tavaolukordades see ei väljendu.
Pigem nagu allaandmise rentsel. See pole eluterve.
Kolmandaks võta fookuse alla oma jumalasuhe, Jumala hea meel.
Kas pole mitte Issand meie vastu hea olnud ja me võime olla kõigest
hoolimata rõõmsad? Psalmis 126:3 on kindel otsus:
"Issand on meile suuri asju teinud, me oleme rõõmsad."
Peame käsile võtma oma iseloomuvead ja olema
vastutustundlikud. Valime uskuda ja seeläbi olla need, kelledes
on rõõm ja rahu. Psalmis 34 on kirjas " kes Tema poole vaatavad,
säravad rõõmust"
Õiged kisendavad ja Jehoova kuuleb ning tõmbab nad välja kõigest nende
kitsikusest. Mitte miski muu ei saa aidata kui pöördumine Issanda Sõna
poole. Jumal on andnud tõotuse aidata. Selline teadmine juba toob
naeratuse meie nägudele. See on umbes nagu armunud olemine.
Kui rõõm täidab meid, on seda raske mitte välja näidata.
Kirikus on hea rasketel aegadel. Kui tunneme, et oma jõust jääb
väheseks, on meil Jumala lastena õigus erakordsele rahule ja rõõmule.
Neljandaks Psalmis 126:5 on kirjas "Kes silmaveega külvavad,
lõikavad hõiskamisega."
Kõlab lihtsalt. Loeme ka 126:6.
"kui ta külviseemet kannab,
see tuleb ja hõiskab"
Võta vastutusele oma teod. Jää südamelt heldeks jagajaks.
Me muutume sõnaaheraks, abivalmidus nii tegudes kui ka finantsides
kaob. Raha on nagu sõnnik. Puista seda laiali ning siis
see teeb head. Kalla end sellega üle, siis hakkad haisema.
Mõned inimesed on otsustanud end niimoodi üle küllata ja nad on
kõige selle otsas õnnetud. Inimesed siin koguduses on end
ületanud. Ehitatud on orbudele ja puuetega lastele uusi eluasemeid.
Lapsed Aafrikas saavad paremat haridust tänu kõigile südamest
lahketele andjatele. Inimesed, kes annavad ennastohveravalt teavad, et
nii tehes kaasneb õnn. Jumal õnnistab rõõmsat andjat.
Vali elada oma elu valitsedes oma mõtlemist, suud, meelt ja
tegusid. Ela oma elu lahkel viisil. Otsusta, et rõõmus süda paneb
õnnest hõiskama. Nii elad Jumala tõotuste vääriliselt.
Piiblis on kirjas, et Jumal võidis Jeesust rõõmuõliga, nii teda kui ka
jüngreid. Paljudel inimestel on ettekujutus Jeesusest, et Ta oli
nagu tõsisuse etalon.
Tõsi on, et see milleks Jeesus maapeale saadeti, oli raske ül.
Sellele vaatamata kui lugeda Piiblit näeme, et Jeesus
oli täidetud rõõmuga Pühas Vaimus. Tahan teid julgustada mitte jälgima
pelgalt religiooni, vaid pange ka oma elu sinna sisse.
Kas pole mitte hea olla koguduses, kus tunned, et siin tähistatakse
seda head sõnumit, mida evangeelium endas kannab?
On ju ka kirjas, et on õige kui me oleme rõõmsad.
Loodan, et mõistate, et olla olla vaimulik ei tähenda
emotsioonitut ja alati tõsist olemist. Võime julgelt rõõmsad olla,
edastades head sõnumit. Nii nagu me mõtelda valime, selliseks me ka
muutume. Me võime mõelda end kas ärritatuks või õnnelikuks.
Valik on meie endi käes.
Tema valitseb igavesti
igavesest ajast igavesti
Tema valitseb igavesti
Tänan, et vaatasite Hillsong televisiooni.
Loodan, et tänane sõnum aitas teid ja pani otsima iseennast Jumalas.
Kui sa ei ole võtnud Jeesust Kristust vastu oma isikliku
päästjana ja sa ei tea, mida tähendab omada isiklikku suhet Temaga,
siis Ta andis oma elu sinu eest, sa võiksid Teda tunda.
Ta on tõeline armastus ja meie elude hoidja.
Võttes vastu Jeeuse, algab sinu elus uus peatükk. Elu, mida koged
täiesti uuesti. Jumal õnnistagu teid ja tänud vaatamast.
Tõlge: Triin Pöör